cyanic-selkie/wikianc huggingface dataset:
Πρωτάθλημα πετοσφαίρισης Αυστρίας γυναικών
Το Πρωτάθλημα Πετοσφαίρισης Αυστρίας Γυναικών ή Βόλεϊ Λιγκ Γυναικών Αυστρίας (Austrian Women VolleyLeague, WVL) είναι ένα Αυστριακό πρωτάθλημα για γυναικείους συλλόγους πετοσφαίρισης. Στο Αυστριακό σύστημα πρωταθλημάτων πετοσφαίρισης, είναι το πρωταρχικό πρωτάθλημα της χώρας και διοργανώνεται από την Αυστριακή Ομοσπονδία Πετοσφαίρισης (Österreichischer Volleyballverband). Το πρωτάθλημα αποτελείται από 10 ομάδες (2017–18) και λειτουργεί με το σύστημα προώθησης και υποβιβασμού με την Β΄ Κατηγορία (2. Bundesliga).
Το πρωτάθλημα διοργανώθηκε για πρώτη φορά το 1952. Οι αγωνιστικές περίοδοι διαρκούν από τον Οκτώβριο μέχρι τον Απρίλιο (κανονική περίοδος και πλέι-οφ) με τις ομάδες να παίζουν 18 αγώνες η κάθε μία (κανονική περίοδος). Οι σύλλογοι του πρωταθλήματος έχουν δικαίωμα συμμετοχής στις ευρωπαϊκές διοργανώσεις και στη Λίγκα MEVZA της MEVZA (Middle European Volleyball Zonal Association).
Από την έναρξη του Αυστριακού Πρωταθλήματος το 1952, 6 ομάδες έχουν κερδίσει τον τίτλο με την καλύτερη από αυτές να είναι η ΣΓ ΣΒΣ Ποστ Σβέχατ (46). Η τρέχουσα πρωταθλήτρια είναι η UVC Χόλντινγκ Γκρατς, η οποία κέρδισε τον τίτλο την περίοδο 2017−18 για πρώτη φορά στην ιστορία της.
Εξωτερικοί Σύνδεσμοι
Κατηγορία:Αθλητισμός στην Αυστρία Κατηγορία:Πετοσφαίριση στην Αυστρία Κατηγορία:Εθνικά πρωταθλήματα πετοσφαίρισης
Αραβινοξυλάνη
Η αραβινοξυλάνη είναι τύπος ξυλάνης που ανήκει στιςημικυτταρίνες και απαντάται τόσο στο πρωτογενές τοίχωμα, όσο και στο δευτερογενές κυτταρικό τοίχωμα των φυτών, συμπεριλαμβανομένου του ξυλώματος των δέντρων και των βλαστών των δημητριακών. Χημικώς αποτελείται από συμπολυμερή δύο σακχάρων που είναι πεντόζες: την αραβινόζη και την ξυλόζη.
Χημική δομή
Οι βασικές γραμμικές αλυσίδες τους αποτελούνται από μονάδες β-D-ξυλοπυρανόζης, υποκατεστημένες με μονές α-L-αραβινοφουρανοσυλικές μονάδες.
Πολλές μονάδες ξυλόζης είναι υποκατεστημένες με 2, 3 ή 2,3-συνδεδεμένα υπολείμματα αραβινόζης, η οποία είναι ετεροκυκλικός μονοσακχαρίτης.
Λειτουργίες
Οι αραβινοξυλάνες διαδραματίζουν κυρίως δομικό ρόλο στα φυτικά κύτταρα.
Είναι επίσης δεξαμενές μεγάλων ποσοτήτων φερουλικού οξέος και άλλων φαινολικών οξέων που συνδέονται ομοιοπολικά με αυτά. Τα φαινολικά οξέα μπορεί επίσης να εμπλέκονται στην άμυνα του κάθε φυτού ή δέντρου, συμπεριλαμβανομένης επίσης και της προστασίας από παθογόνους μικροοργανισμούς (π.χ. μύκητες, βακτήρια, μύκητες).
Χρήσεις
Οι αραβινοξυλάνες είναι ένα από τα κύρια συστατικά των διαλυτών και αδιάλυτων διαιτητικών ινών που έχουν αποδειχθεί ότι επιφέρουν πολλαπλά οφέλη για την υγεία του ανθρώπου.
Επιπλέον, οι αραβινοξυλάνες, λόγω των δεσμευμένων φαινολικών οξέων τους, φαίνεται να έχουν αξιόλογη αντιοξειδωτική δράση.
Η ικανότητα ανταλλαγής ιόντων -που έχουν- και το ιξώδες τους είναι επίσης εν μέρει υπεύθυνα για τα ευεργετικά μεταβολικά τους αποτελέσματα.
Παραπομπές
Κατηγορία:Πολυσακχαρίτες
Κάστρο Αβρότι
Το Κάστρο Αβρότι είναι μεσαιωνικό κάστρο του 13ου αιώνα ερείπια του οποίου διασώζονται κοντά στο εγκαταλελειμμένο χωριό Πάος (πρώην Σκούπι) του Δήμου Καλαβρύτων. Βρίσκεται χτισμένο πάνω στον λόφο του Αγίου Αθανασίου ή Αβρότι (παρυφάδας του Ερύμανθου) 45 περίπου χιλιόμετρα νοτιοδυτικά των Καλαβρύτων και σε υψόμετρο 1108 μέτρων.
Χτίστηκε άγνωστο πότε ακριβώς από τους Φράγκους του Πριγκιπάτου της Αχαΐας ως κατοικία για έναν από τους 12 φεουδάρχες της βαρωνίας των Καλαβρύτων στην οποία και ανήκε.
Σήμερα, διασώζονται εντός των τειχών του, ερείπια πύργων, ερείπια δύο υδατοδεξαμενών, τα ερείπια ναΐσκου του Αγίου Παντελεήμονος μήκους 10,65 μ. και πλάτους 3,40 μ. καθώς και ερείπια δεκάδων λιθόκτιστων οικιών. Το περιφερικό του τείχος είχε μήκος περίπου 1500 μέτρα και πλάτος 1 περίπου μέτρο.
Πηγές
Αβροτι Αβροτι Αβροτι, Καστρο Αβροτι, Καστρο
Πρωτάθλημα πετοσφαίρισης Γροιλανδίας γυναικών
Το Πρωτάθλημα Πετοσφαίρισης Γροιλανδίας Γυναικών ή S-GM είναι ένα Γροιλανδικό πρωτάθλημα για γυναικείους συλλόγους πετοσφαίρισης. Στο Γροιλανδικό σύστημα πρωταθλημάτων πετοσφαίρισης, είναι το πρωταρχικό και μοναδικό πρωτάθλημα της χώρας και διοργανώνεται από την Γροιλανδική Ομοσπονδία Πετοσφαίρισης (Kalaallit Nunaanni Volleyballertartut Kattuffiat). Το πρωτάθλημα αποτελείται από 4 ομάδες (2017–18) και διοργανώνεται σε μία πόλη τον Μάρτιο για λίγες ημέρες με τις ομάδες να παίζουν 3 αγώνες η κάθε μία (κανονική περίοδος).
Το πρωτάθλημα διοργανώθηκε για πρώτη φορά το 1983. Οι σύλλογοι του πρωταθλήματος έχουν δικαίωμα συμμετοχής στις ευρωπαϊκές διοργανώσεις και στο Πρωτάθλημα Πετοσφαίρισης Νορδικών Συλλόγων Γυναικών της NEVZA (The North European Volleyball Zonal Association).
Από την έναρξη του Γροιλανδικού Πρωταθλήματος το 1983, 3 ομάδες έχουν κερδίσει τον τίτλο: Γκρίνλαντ Σεμινάριους (18), Μανίτσοκ (14) και Πόλαρ Βόλεϊμπολ Νουούκ (2). Η τρέχουσα πρωταθλήτρια είναι η Γκρίνλαντ Σεμινάριους, η οποία κέρδισε τον τίτλο την περίοδο 2015−16.
Εξωτερικοί Σύνδεσμοι
Κατηγορία:Αθλητισμός στη Γροιλανδία Κατηγορία:Πετοσφαίριση στην Γροιλανδία Κατηγορία:Εθνικά πρωταθλήματα πετοσφαίρισης
Αστικό δράμα
Το αστικό δράμα είναι θεατρικό είδος που αναπτύχθηκε τον 18ο αιώνα κυρίως από τους Μαριβώ, Ντιντερό και Μπωμαρσαί. Παρουσιάζεται ως ενδιάμεσο είδος μεταξύ κωμωδίας και τραγωδίας. Απεικονίζει χαρακτήρες της αστικής τάξης και αναζητά την αλήθεια σε αντίδραση στην αληθοφάνεια του κλασικισμού. Τα θέματα αγγίζουν τον μέσο άνθρωπο και τις πραγματικές κοινωνικές συνθήκες.
Είναι καρπός του Διαφωτισμού και της ανάδυσης της αστικής τάξης και των ιδανικών της.
Προέλευση
Το αστικό δράμα ανταποκρίνεται στα νέα γούστα ενός αιώνα που εγκαταλείπει την τραγωδία και δεν δέχεται πια τη φάρσα. Η ιδέα δεν είναι νέα, αφού ο Ζαν Μπρετό είχε ήδη γράψει τη Γαλλική Τραγωδία (1571) «πριν ο Ντιντερό δημιουργήσει την αστική τραγωδία». Η «δακρύβρεχτη κωμωδία», που δημιούργησε ο Νιβέλ ντε Λα Σωσσέ, ήδη από το 1735, προετοίμασε τον δρόμο για το είδος, εκφράζοντας ήδη ποιος θα ήταν ο διπλός σκοπός της: να συγκινήσει τον θεατή και να ικανοποιήσει τις ηθικές του απαιτήσεις.
Στις Συνομιλίες για τον Νόθο γιό που συνόδευαν το πρώτο θεατρικό του Ο νόθος γιος που ο Ντιντερό αναφέρεται για πρώτη φορά στο αστικό δράμα, το οποίο αποκαλεί «σοβαρό είδος».
Χαρακτηριστικά
Το αστικό δράμα είναι ένα θεατρικό είδος ανάμεσα στην κωμωδία και την τραγωδία και δανείζεται από αυτά πολλά στοιχεία. Τα έργα προβάλλουν τις αξίες της αστικής τάξης στην οποία ανήκουν οι ήρωές τους. Το ιδανικό τους είναι ο ενάρετος πολίτης και επικεντρώνονται στην ιδιωτική του ζωή και στη ζωή της οικογένειάς του. Κυριαρχούν αξίες όπως η αρετή, η ανθρωπιά, η ατομικότητα και τα αληθινά συναισθήματα.
Έμφαση δίνεται και στους ηθοποιούς. Σύμφωνα με τον Ντιντερό, δεν είναι φυσικό σε μεγάλες συναισθηματικές σκηνές να απαγγέλεται λυρικό κείμενο, έτσι ενθάρρυνε διαλόγους σε πεζό λόγο και την κίνηση, τις χειρονομίες. Ο Ντιντερό συνέβαλε σημαντικά στην ανάπτυξη του θεάτρου επίσης με μια από τις πρώτες θεωρίες για τον ηθοποιό και την υποκριτική τέχνη, στο δοκίμιο Το παράδοξο του ηθοποιού.
Από πολλές απόψεις, το αστικό δράμα επηρέασε σε μεγάλο βαθμό το δημοφιλές είδος του μελοδράματος του 19ου αιώνα.
Θεατρικά έργα
Το πρώτο αστικό δράμα ήταν ένα αγγλικό θεατρικό έργο: Ο έμπορος του Λονδίνου του Τζορτζ Λίλο, που παίχτηκε για πρώτη φορά το 1731. Στη Γαλλία, το πρώτο ήταν η Συλβί του Πωλ Λαντουά, το 1741. Χρόνια αργότερα κυκλοφόρησαν Η πιστή Σύζυγος του Μαριβώ και δύο έργα του Ντενί Ντιντερό: Ο νόθος γιος ανέβηκε για πρώτη φορά το 1757 και Ο πατέρας της οικογένειας το επόμενο έτος. Επίσης, το θεατρικό του Μισέλ-Ζαν Σενταίν Φιλόσοφος χωρίς να το ξέρει (1765) και θεατρικά του Μπωμαρσαί όπως Η ένοχη μητέρα (1792).
Αυτά τα έργα δεν ήταν αυστηρά τραγωδίες, αντιμετώπισαν την αστική ζωή με σοβαρό τρόπο ασυνήθιστο για τη σύγχρονη κωμωδία και παρείχαν έντονη κοινωνική κριτική στο πνεύμα των αρχών του Διαφωτισμού.
Μπεχιτζέ Σουλτάνα
Η Μπεχιτζέ Σουλτάν (Οθ. Τούρκικα:كل من سلطان) (Τούρκικα: Behice Sultan, 26 Αυγούστου 1848 - 21 Δεκεμβρίου 1876) ήταν κόρη του σουλτάνου Αμπντούλ Μετζίτ Α΄ της Οθωμανικής Αυτοκρατορίας.
Η Μπεχιτζέ γεννήθηκε στις 26 Αυγούστου 1848 στο Παλιό Παλάτι Τσιραγάν στην Κωνσταντινούπολη, ήταν κόρη του σουλτάνου Αμπντούλ Μετζίτ Α΄ και Νεσρίν Χανιμεφέντι. Η Φυματίωση είχε πολλά θύματα στο παλάτι, όπως και σε όλο τον κόσμο τον δέκατο ένατο αιώνα. Ένα από τα θυματά του ήταν και η Μπεχιτζέ Σουλτάν. Εκείνη τη στιγμή υπήρχε μια αφανή επιστολή από την Φελεκσού Καλφά, η οποία ήταν άρρωστη από ελονοσία.
Η Ώρα του γάμου της Μπεχιτζέ πλησίαζε, και η Φελεκσού ήταν χαρούμενη γι'αυτήν καθώς μετά τον γάμο θα έπρεπε να πάει μαζί της στο νέο παλάτι, αλλά την ίδια στιγμή ήταν και ανήσυχη για την υγεία της. Μια επιστολή της Φελεκσού προς την Μπεχιτζέ έγραφε:
""Θα πάει στη χώρα", έγραφε η Φελεκσού, "Όπου η Περτέβ Κάλφα γνωρίζει πολλά φάρμακα"."
Η Μπεχιτζέ πίστευε ότι ήταν αρκετά καλά για να παντρευτεί στις 4 Δεκεμβρίου 1876 στο Παλάτι Μπεμπέκ της Κωνσταντινούπολης το Νταμάτ Χαλίλ Χαμίντ Πασαζάντε, γιο του Μεχμέτ Νουρουλάχ Μπέη και εγγονό του Χαλίλ Χαμίντ Πασά, εν'όψη του γάμου τους δόθηκε το παλάτι στο Κουρού Τσεσμέ, στον Βόσπορο.
Η Μπεχιτζέ πέθανε μόλις δύο εβδομάδες μετά το γάμο της, στις 21 Δεκεμβρίου 1876 σε ηλικία 28 ετών στην Κωνσταντινούπολη. Είναι θαμμένη στο Τουρμπέ της Μουνιρέ Σουλτάνα, στο Τέμενος Φατίχ, στην Κωνσταντινούπολη.
Πηγές
Κατηγορία:Πριγκίπισσες της Οθωμανικής Αυτοκρατορίας
Καστανιές Ικαρίας
Οι Καστανιές ή το Τραγοστάσι είναι οικισμός της Ικαρίας στη Περιφερειακή Ενότητα Ικαρίας.
Γεωγραφικά στοιχεία
Οι Καστανιές βρίσκονται στο κεντρικό προς δυτικό τμήμα του νησιού και είναι κτισμένες στις βορειοανατολικές πλαγιές του όρους Μέλισσα σε υψόμετρο 500 μέτρα. Απέχουν περίπου 50 χλμ. Δ. από τον Άγιο Κήρυκο και 19 χλμ. Δ.-ΝΔ. από τον Εύδηλο. Στα βορειοανατολικά είναι η Μονή Ευαγγελίστριας του Μουντέ που κτίστηκε γύρω στο 1460 καθώς και δύο μικρές τεχνητές λίμνες που περιβάλλονται από πευκοδάση και έχουν δημιουργηθεί από φράγματα του μικρού ποταμού Μύρσωνα ο οποίος κατεβαίνει από τα υψώματα Αμμούδια της Μέλισσας προς το Γιαλισκάρι. Στο χωριό βρίσκεται επίσης και μια από τις ερευνητικές βάσεις του Ινστιτούτου Θαλάσσιας Προστασίας "Αρχιπέλαγος" αλλά και μετεωρολογικός σταθμός του.
Διοικητικά στοιχεία
Αναφέρονται επίσημα ως οικισμός για πρώτη φορά το 1951 με την ονομασία Τραγοστάσι να προσαρτάται στην τότε κοινότητα Αγίου Πολυκάρπου και το 1981 στο ΦΕΚ 251Α - 14/09/1981 να μετονομάζεται σε Καστανιές. Σύμφωνα με το Πρόγραμμα «Καλλικράτης» ανήκει στην κοινότητα Αγίου Πολυκάρπου που υπάγεται στη δημοτική ενότητα Ραχών του Δήμου Ευδήλου ενώ σύμφωνα με την απογραφή του 2011 απογράφησαν 152 κάτοικοι.
Παραπομπές
Κατηγορία:Χωριά της Ικαρίας Κατηγορία:Δήμος Ικαρίας
Τζιμ Ίνχοφ
Ο Τζέιμς Μάουντεν Ίνχοφ (αγγλικά: James Mountain "Jim" Inhofe, 17 Νοεμβρίου 1934), είναι Αμερικανός πολιτικός και επιχειρηματίας, που υπηρετεί ως Γερουσιαστής των Ηνωμένων Πολιτειών για την πολιτεία της Οκλαχόμα από τον Νοέμβριο του 1994. Είναι μέλος του Ρεπουμπλικανικού Κόμματος.
Από τον Φεβρουάριο του 2021, διατελεί ως εξέχων μέλος της Επιτροπής Ενόπλων Υπηρεσιών της Γερουσίας των Ηνωμένων Πολιτειών. Από το 2018 έως τον Φεβρουάριο του 2021, διατέλεσε πρόεδρος της Επιτροπής. Επίσης, έχει διατελέσει πρόεδρος της Επιτροπής Περιβάλλοντος και Δημοσίων Έργων της Γερουσίας των Ηνωμένων Πολιτειών, από το 2015 έως το 2017 και από 2003 έως το 2007.
Προηγουμένως, υπηρέτησε ως Μέλος της Βουλής των Αντιπροσώπων των Ηνωμένων Πολιτειών για την 1η κογκρεσιακή περιφέρεια της Οκλαχόμα, από τον Ιανουάριο του 1987 έως τον Νοέμβριο του 1994. Επίσης, υπηρέτησε ως 32ος Δήμαρχος της Τάλσα, από το 1978 έως το 1984, ως Μέλος της πολιτειακής Γερουσίας της Οκλαχόμα για την 35η περιφέρεια, από το 1969 έως το 1977, καθώς και ως Μέλος της πολιτειακής Βουλής των Αντιπροσώπων της Οκλαχόμα από την 70η περιφέρεια, από το 1967 έως το 1969.
Εξελέγη πρώτη φορά στην Γερουσία των Ηνωμένων Πολιτειών, σε ειδική εκλογή που πραγματοποιήθηκε τον Νοέμβριο του 1994 στην Οκλαχόμα, όπου και εξελέγη με ποσοστό 55.2% έναντι 40.0% του τότε Δημοκρατικού ανθυποψηφίου του. Το 1996, εξελέγη για να υπηρετήσει πλήρη θητεία. Επανεκλέχθηκε στο αξίωμα, το 2002, το 2008, το 2014 και το 2020. Στις εκλογές του 2020, επανεξελέγη με ποσοστό 62.9% έναντι 32.8% της Δημοκρατικής ανθυποψήφιάς του.
Blow-Up
Το Blow-Up είναι βρετανο-ιταλική δραματική ταινία του 1966 σε σκηνοθεσία Μικελάντζελο Αντονιόνι και σε σενάριο του ίδιου και του Τονίνο Γκουέρα. Κέρδισε Χρυσό Φοίνικα στο φεστιβάλ των Καννών του 1967.
Τζιμ Ίνχοφ
Ο Ίνχοφ, αποτελεί ένα από τα πιο συντηρητικά μέλη της Γερουσίας των Ηνωμένων Πολιτειών. Επίσης, είναι αρνητής της κλιματικής αλλαγής, καθώς επίσης, είναι υποστηρικτής της συνταγματικής απαγόρευσης των γάμων του ιδίου φύλου.
Blow-Up
Πλοκή
Ο Τόμας είναι ένας φωτογράφος στον χώρο της μόδας, ο οποίος αισθάνεται πως η ζωή του είναι βαρετή και αδιάφορη. Μία μέρα, περπατώντας σε ένα πάρκο, αρχίζει να τραβάει φωτογραφίες ένα ζευγάρι, με τη γυναίκα να εξαγριώνεται με το γεγονός. Μετά από αυτό, ο Τόμας συναντά τον ατζέντη του και νιώθει ότι κάποιος τον παρακολουθεί. όταν η γυναίκα πηγαίνει στο στούντιο να του ζητήσει τις φωτογραφίες, ο Τόμας επίτηδες δίνει άλλες, ενώ εκείνη του δίνει λάθος τηλέφωνο.
Τζιμ Ίνχοφ
Βιογραφία
Ο Τζιμ Ίνχοφ, γεννήθηκε τον Νοέμβριο του 1934 στο Ντι Μόιν της Άιοβα, και μεγάλωσε στην Τάλσα της Οκλαχόμα. Αποφοίτησε από το Λύκειο "Tulsa Central High School" στην Τάλσα, το 1953. Σπούδασε Οικονομικά στο Πανεπιστήμιο της Τάλσα, και έλαβε πτυχίο (BA) το 1973. Υπηρέτησε στο σώμα του Στρατού των Ηνωμένων Πολιτειών από το 1956 έως το 1958.
Πριν την ενασχόλησή του με την πολιτική, εργάστηκε ως Κτηματομεσίτης, καθώς και ως επιχειρηματίας Ακινήτων για περίπου 30 χρόνια, έως την εκλογή του στο Κογκρέσο το 1986.
Blow-Up
Πλοκή
Έπειτα, παρακολουθεί έναν εικονικό αγώνα τένις. Παίρνει την υποτιθέμενη μπάλα και την επιστρέφει στους δύο παίκτες. Ενώ παρακολουθεί το παιχνίδι, ακούγεται ο ήχος της μπάλας. Στη συνέχεια, όσο παρακολουθεί τον αγώνα, η μορφή του του εξαφανίζεται και φαίνεται μόνο το γρασίδι.
Παραπομπές
Κατηγορία:Ταινίες του 1966 Κατηγορία:Βρετανικές ταινίες Κατηγορία:Ιταλικές ταινίες Κατηγορία:Αγγλόφωνες ταινίες Κατηγορία:Ταινίες σε σκηνοθεσία Μικελάντζελο Αντονιόνι Κατηγορία:Ταινίες βασισμένες σε βιβλία Κατηγορία:Ταινίες παραγωγής Metro-Goldwyn-Mayer Κατηγορία:Νικητές Χρυσού Φοίνικα Κατηγορία:Αμερικανικές θρίλερ ταινίες μυστηρίου Κατηγορία:Αμερικανικές ταινίες Κατηγορία:Βρετανικές θρίλερ ταινίες μυστηρίου Κατηγορία:Ιταλικές θρίλερ ταινίες μυστηρίου Κατηγορία:Βρετανικές ψυχολογικές θρίλερ ταινίες
1179 Μάλλυ
Η Μάλλυ (Mally) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,782. Ανακαλύφθηκε το 1931 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από το βαφτιστικό όνομα της νύφης του Βολφ.
Τζιμ Ίνχοφ
Προσωπική ζωή
Ο Ίνχοφ, είναι παντρεμένος με την Κέι Κίρκπατρικ από το 1959, με την οποία έχουν αποκτήσει μαζί 4 παιδιά. Διαμένουν μόνιμα στην Τάλσα της Οκλαχόμα.
1179 Μάλλυ
Μετά την ανακάλυψή της η Μάλλυ χάθηκε, καθώς η τροχιά της δεν είχε προσδιορισθεί με αρκετή ακρίβεια, και ανακαλύφθηκε εκ νέου το 1986 από τους Lutz D. Schmadel, Richard Martin West και Hans-Emil Schuster.
Τζιμ Ίνχοφ
Εξωτερικοί σύνδεσμοι
Κατηγορία:Γερουσιαστές των ΗΠΑ Κατηγορία:Οκλαχόμα Κατηγορία:Πολιτικοί του Ρεπουμπλικανικού Κόμματος (ΗΠΑ) Κατηγορία:Μέλη της Βουλής των Αντιπροσώπων (ΗΠΑ) Κατηγορία:Αμερικανοί πολιτικοί Κατηγορία:Αμερικανοί επιχειρηματίες __ΕΥΡΕΤΗΡΙΟ__
1179 Μάλλυ
Φυσικά χαρακτηριστικά
Τα φυσικά χαρακτηριστικά της Μάλλυ είναι άγνωστα.
Εξωτερικοί σύνδεσμοι
Μαλλυ
Βαγράτ
Ο Βαγράτ/Παγκράτιος, Բագրատ Μπαγκράτ, στα δυτικά αρμενικά προφέρεται Pakrad, ბაგრატ, είναι ένα ανδρικό όνομα δημοφιλές στη Γεωργία και την Αρμενία. Προέρχεται από το παλαιό περσικό Bagadāta, «δώρο του Θεού».
Το όνομα τού Οίκου των Μπαγκρατούνι της Αρμενίας και τού Κλάδου του των Μπαγκρατιόνι (κυριολεκτικά, ο οίκος «τού Μπαγκράτ ή που ιδρύθηκε από τον Μπαγκράτ») προέρχονται από το όνομα αυτό.
Ελίζαμπεθ Γκίλλις
Υποκριτική
Ξεκίνησε την καριέρα της ως ηθοποιός σε ηλικία δώδεκα ετών, όταν πήγε σε μια τοπική οντισιόν και άρχισε να εμφανίζεται σε διαφημίσεις για εταιρείες όπως η Virgin Mobile. Ο πρώτος της τηλεοπτικός ρόλος ήταν ως επαναλαμβανόμενος χαρακτήρας στο The Black Donnellys, όπου εμφανίστηκε σε τρία επεισόδια. Αργότερα πρωταγωνίστησε στο The Clique ως Shelby Wexler και είχε έναν δεύτερο ρόλο στο Harold.
Το καλοκαίρι του 2008, πρωταγωνίστησε ως Lucy σε μια παραγωγή Goodspeed του νέου μιούζικαλ του Jason Robert Brown για το μεγάλωμα, 13, με τη μελλοντική συμπρωταγωνίστριά της στο Victorious, Αριάνα Γκράντε. Αργότερα το ίδιο έτος, οι 13 μεταφέρθηκαν στο Μπρόντγουεϊ, καθιστώντας την την πρώτη παραγωγή του Μπρόντγουεϊ που είχε ένα εντελώς νέο καστ και συγκρότημα. Έβγαλαν δύο μεγάλα νούμερα, το "Opportunity" και το "It Can't Be True", μαζί με μικρότερα μέρη σε άλλα τραγούδια, συμπεριλαμβανομένου του ομώνυμου κομματιού, "Hey Kendra" και "Getting Ready". Οι 13 διήρκησαν μέχρι τις 4 Ιανουαρίου 2009.
Η Γκίλλις ήταν στο καστ της επιτυχημένης σειράς του Nickelodeon Victorious ως Jade West. Η σειρά έκανε πρεμιέρα στις 27 Μαρτίου 2010 και ολοκληρώθηκε στις 2 Φεβρουαρίου 2013. Μια κούκλα του χαρακτήρα της κυκλοφόρησε το 2012. Η Γκίλλις έδωσε επίσης τη φωνή της στον χαρακτήρα Daphne στη σειρά κινουμένων σχεδίων Winx Club και ηχογράφησε το επίσημο τραγούδι από το Winx Club, "We Are Believix". Συμμετείχε ως καλεσμένη στα White Collar και Big Time Rush και ήταν διαγωνιζόμενη στις εκπομπές BrainSurge και Figure It Out του Nickelodeon. Τον Οκτώβριο του 2013, ανακοινώθηκε ότι η Γκίλλις θα έπαιζε ξανά τον ρόλο της ως Jade West σε ένα επερχόμενο ειδικό επεισόδιο μιας ώρας της σειράς Victorious σε spin-off, Sam and Cat, που προβλήθηκε τον Ιανουάριο του 2014.
Η Γκίλλις εμφανίστηκε στη ταινία τρόμου Animal, η οποία γυρίστηκε στο Μάντσεστερ του Κονέκτικατ. Σε παραγωγή της Ντρου Μπάριμορ, στη ταινία συμπρωταγωνίστησε με τη συνάδελφο της στο Winx Club, Κέκε Πάλμερ και είχε προγραμματιστεί για περιορισμένη κυκλοφορία το 2014. Ξεκινώντας τον Δεκέμβριο του 2013, η Γκίλλις εργάστηκε στη ταινία Killing Daddy, παίζοντας το ρόλο της Κάρι, ενός κοριτσιού με ψυχολογικά προβλήματα λόγω του θανάτου της μητέρας της. Η ταινία κυκλοφόρησε τον Ιούλιο του 2014.
Μουσική
Έχει παρουσιαστεί σε πολλά τραγούδια στα soundtrack του Victorious and Victorious 2.0, όπως το "Give It Up" (ντουέτο με την Αριάνα Γκράντε) και το "Take a Hint" (ντουέτο με τη Βικτόρια Τζάστις). Έγραψε επίσης και ηχογράφησε το τραγούδι "You Don't Know Me" για ένα επεισόδιο του Victorious, και αργότερα εμφανίστηκε στο Victorious 3.0.
Έχει έναν λογαριασμό στο YouTube, όπου ανεβάζει διασκευές δημοφιλών τραγουδιών. Έχει επίσης διασκευάσει τραγούδια με τον Max Schneider ("Somewhere Only We Know") και την Αριάνα Γκράντε ("The Christmas Song").
Τον Ιούλιο του 2012, αναφέρθηκε ότι η Γκίλλις εργαζόταν σε ένα άλμπουμ που περιείχε εναλλακτική ροκ μουσική.
Στις 10 Δεκεμβρίου 2013, η Γκίλλις ηχογράφησε ένα ντουέτο με την Αριάνα Γκράντε που ονομάζεται "Santa Baby" για το Χριστουγεννιάτικο EP της Γκράντε Christmas Kisses. Το 2015 συμμετείχε στη σειρά Sex&Drugs&Rock&Roll ως Τζίτζι.
Προσωπική ζωή
Είναι φίλη με την τραγουδίστρια και ηθοποιό Αριάνα Γκράντε, την οποία γνωρίζει από την εφηβεία της. Εμφανίστηκε και σε μια συναυλία της. Μερικές φορές εμφανίζεται ως καλεσμένη στα μουσικά βίντεο της Γκράντε. Επιπλέον, η Γκίλλις είναι vegan και ακολουθεί μια δίαιτα χωρίς γλουτένη, διευκρινίζοντας δημόσια μέσω Twitter ότι ο μόνος λόγος για την αυστηρή δίαιτά της οφείλεται στις αλλεργίες της.
Στις 8 Αυγούστου 2020, παντρεύτηκε τον μουσικό παραγωγό Michael Corcoran, σε μια ιδιωτική τελετή στο Νιου Τζέρσεϊ.
Παραπομπές
Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί τηλεόρασης Κατηγορία:Αμερικανίδες τραγουδίστριες Κατηγορία:Αμερικανίδες ηθοποιοί φωνής
Κατεχόλη
Η (πυρο)κατεχόλη  (αγγλικά: catechol) είναι αρωματική οργανική ένωση με μοριακό τύπο C6H6O2,  αν και συχνά παριστάνεται πιο αναλυτικά, ως o-C6H4(OH)2. Αποτελεί την ορθο- ισομερή, από τις τρεις (3) ισομερείς βενζο(λο)διόλες, που ανήκουν στις διφαινόλες. Η χημικά καθαρή κατεχόλη, στις κανονικές συνθήκες περιβάλλοντος, δηλαδή σε θερμοκρασία 25 °C και υπό πίεση 1 atm, είναι άχρωμο κρυσταλλικό στερεό, με λευκούς «φτερώδεις» κρυστάλλους, που είναι πολύ γρήγορα διαλυτοί στο νερό.
Εμφανίζεται και στη φύση, αλλά σε ίχνη. Ανακαλύφθηκε για πρώτη φορά στα προϊόντα της αποικοδομιτικής απόσταξης της κατεχίνης, που προέρχεται από φυτικό εκχύλισμα. Περίπου 20.000 τόνοι ετησίως κατεχόλης παράγονται στις μέρες μας από τη συνθετική χημική βιομηχανία, και αξιοποιείται κυρίως ως πρόδρομη ένωση για φυτοφάρμακα, προσθετικά γεύσης και αρώματα.
Ο όρος «κατεχόλη» αναφέρεται επίσης κατ' επέκταση και σε ομάδα «θυγατρικών» παραγώγων ή και υποκατεστημένων ενώσεων, που αποτελούν, με τη σειρά τους, γνήσιο υποσύνολο της ακόμη ευρύτερης ομάδας των κατεχινών, που αποτελούν θυγατρικές παράγωγες ενώσεις της προαναφερόμενης κατεχίνης.
Ιστορία
Η κατεχόλη πρωτοαπομονώθηκε το 1839, από τον ΄Εντγκαρ Χούγκο Εμίλ Ρέινσχ (Edgar Hugo Emile Reinsch, 1809 - 1884), με αποικοδομιτική απόσταξη από το στερεό τανικό εκχύλισμα με την ονομασία κατεχίνη, το οποίο είναι το υπόλειμμα του βραμένου ή συμπυκνωμένου χυμού του φυτού Μιμόζα κατεχού (Acacia catechu L. f). Κατά τη θέρμανση της κατεχίνης, πάνω από το σημείο αποσύνθεσής της, παράγεται μια ουσία που ο Ρέινσχ πρωτονόμασε Brenz-Katechusäure (που μπορεί να αποδοθεί στα ελληνικά ως «καμμένο κατεχοϊκό οξύ»), μετουσιωμένη ως λευκή εξάνθηση. Αυτή ήταν προϊόν της θερμικής αποσύνθεσης φλαβανολών σε κατεχίνη. Το 1841, τόσο ο Γουάκεροντερ (Wackenroder), όσο και ο Ζβένγκερ (Zwenger), ανεξάρτητα μεταξύ τους, ξανανακάλυψαν την κατεχόλη, και δημοσίευσαν την ανακάλυψή τους, με υποβολή αναφορών σχετικά με τα ευρήματά τους, στο Φιλοσοφικό Περιοδικό (Philosophical Magazine), επινοώντας την ονομασία «πυροκατεχίνη» (pyrocatechin). Από το 1852, ο Έρντμαν (Erdman), συνειδητοποίησε ότι ο μοριακός τύπος της κατεχίνης είναι ίδιος με του βενζολίου συν δύο άτομα οξυγόνου. Το 1867, ο Αυγκούστ Κεκουλέ (August Kekulé) συνειδητοποίησε ότι κατεχολη είναι διόλη με βενζολικό πυρήνα, οπότε, από το 1868, η κατεχολη αναφέρονταν ως «πυροκατεχόλη». Το 1879, η Εφημερίδα της Χημικής Κοινότητας (Journal of Chemical Society), συνιστούσε η νέα (για τότε) ένωση να ονομάζεται πλέον με ως «κατεχόλη» και από το επόμενο έτος αναφέρεται σε λίστες ενώσεων με αυτήν την ονομασία.
Ονοματολογία
Αν και σπάνια συναντιέται, η επίσημη «προτιμώμενη συστηματική ονομασία IUPAC» (PIN) της κατεχόλης είναι 1,2-βενζο(λο)διόλη. Το εμπειρικό όνομα πυροκατεχόλη είναι μια διατηρημένο ονομασία, κατά IUPAC, σύμφωνα με τις Συστάσεις 1993 για την Ονοματολογία της Οργανικής Χημείας.
Φυσική παρουσία
Η κατεχόλη από τότε αποδείχθηκε ότι υπάρχει φυσικά στο φυτό κίνο (Pterocarpus marsupium) και στην πίσσα από ξύλο οξιάς. Το αντίστοιχο σουλφονικό οξύ έχει ανιχνευθεί στα ούρα των αλόγων και των ανθρώπων.
Μικρές ποσότητες κατεχολης εμφανίζονται φυσικά σε φρούτα και σε λαχανικά, μαζί με το ένζυμο πολυφαινόλη της μονοαμινοξειδάσης (επίσης γνωστό ως κατεχολάση, ή κατεχολική οξειδάση). Μετά την ανάμειξη του ενζύμου με το υπόστρωμα και την έκθεση σε οξυγόνο (όπως όταν μια πατάτα ή ένα μήλο εκτίθενται κομμένα στον αέρα), η άχρωμη κατεχόλη οξειδώνεται, αρχικά σε ερυθροκαστανές και τέλος σε μελανοειδείς χρωστικές ουσίες, που είναι παράγωγα της ορθοβενζοκινόνης. Το ένζυμο αδρανοποιείται, προσθέτοντας ένα οξύ, όπως το χυμό λεμονιού (περιέχει κιτρικό οξύ). Η αποφυγή της έκθεσης σε οξυγόνο επίσης αποτρέπει τις αντιδράσεις αμαύρωσης. Ωστόσο, η δραστηριότητα του ενζύμου αυξάνει σε χαμηλότερες θερμοκρασίες. Η βενζοκινόνη είναι αντιμικροβιακή, ιδιότητα που επιβραδύνει την αλλοίωση των τραυματισμένων φρούτων και άλλων φυτικών τμημάτων.
Είναι μία από τις κύριες φυσικές φαινόλες στο αργανέλαιο.
Η πυροκατεχόλη βρίσκεται επίσης στα Agaricus bisporus.
Είναι επίσης συστατικό του καστόριου, μιας ουσίας που παράγεραι από τον καστόιο αδένα των καστορών, που χρησιμοποιείται στην αρωματοποιία.
Παρουσία κατεχολικών παραγώγων
Διάφορα κατεχολικά παράγωγα βρείσκονται επίσης ευρέως στο φυσικό κόσμο. Η επιδερμίδα των αρθροπόδων αποτελείται από χιτίνη, που συνδέεται μέσω κατεχολικού τμήματος σε πρωτεΐνη. Η επιδερμίδα μπορεί να ενισχυθεί με επιπρόσθετη σύνδεση  (μαύρισμα και sclerotization), ιδίως, στα έντομα, και φυσικά με βιομινεραλισμό. Οι κατεχόλες όπως η DHSA παράγονται από το μεταβολισμό της χοληστερόλης από βακτήρια όπως το Μυκοβακτηρίδιο της φυματίωσης.
Οι ουρουσιόλες είναι φυσικά υφιστάμενες οργανικές ενώσεις, που έχουν την κατεχολική δομή του σκελετού και διφαινολική λειτουργικότητα, με αλλά  αλκυλ ομάδες υποκατεστημένες στον αρωματικό δακτύλιο. Οι ουρουσιόλες είναι ερεθιστικά για το δέρμα δηλητήρια που βρίσκονται στα φυτά, όπως ο δηλητηριώδης κισσός, κτλ. Οι κατεχολαμίνες είναι βιοχημικά σημαντικές ορμόνες/νευροδιαβιβαστές που είναι φαιναιθυλαμίνες, στην οποία η φαινυλομάδα έχει κατεχολική δομή σκελετού.
Τμήματα του μορίου της κατεχίνης, ένα άλλο φυσικό συστατικό που υπάρχει φυσικά στο τσάι, περιέχει μια κατεχολική ομάδα.
Οργανική χημεία
Όπως και άλλα διλειτουργικά παράγωγα του βενζολίου, η κατεχόλη γρήγορα συμπυκνώνεται, σχηματίζοντας ετεροκυκλικές ενώσεις. Κυκλικοί εστέρες σχηματίζονται με την επίδραση τριχλωριούχου φωσφόρου (PCl3) και φωσφορυλοχλωρίδιου (POCl2), φωσγενίου (COCl2) και θειονυλοχλωριδίου (SOCl2):
όπου Α: PCl, POCl, CO και SO, αντιστοίχως, σχηματίζοντας έτσι τους αντίστοιχους ετεροκυκλικούς δακτυλίους.
Με ιόντα μετάλλων
H κατεχόλη είναι το συζυγές οξύ ενός χηλικού μέσου που χρησιμοποιείται ευρέως στη χημεία συναρμογής. Σε βασικά διαλύματα, η κατεχόλη αντιδρά με τρισθενή σίδηρο (FeIII), δίνοντας ερυθρό ιόν με τύπο [Fe(C6H4O2)3]3−. Με τον τριχλωριούχο σίδηρο (FeCl3) δίνει ένα πράσινου χρώματος υδατικό διάλυμα, που σε αλκαλικό περιβάλλον αλλάζει γρήγορα το πράσινο χρώμα σε μαύρο, κατά την έκθεση στον αέρα. Οι διοξυγονάσες, που είναι ένζυμα που περιέχουν σίδηρο, καταλύουν τη (βιο)διάσπαση της κατεχόλης.
Εφαρμογές
Περίπου το 50% της συνθετικής κατεχόλης καταναλώνεται για την παραγωγή των φυτοφαρμάκων, και το υπόλοιπο να χρησιμοποιηθεί ως πρόδρομος για εκλεπτυσμένες χημικές ουσίες όπως αρώματα και φαρμακευτικά προϊόντα. Είναι μια συνηθισμένη δομική μονάδα στην οργανική σύνθεση. Διάφορα βιομηχανικά σημαντικά πρόσθετα γεύσεων και τα αρώματα παρασκευάζονται ξεκινώντας από την κατεχόλη. Η γουαϊακόλη παρασκευάζεται με μεθυλίωση της κατεχόλης και στη συνέχεια μετατρέπεται σε βανιλίνη σε μια κλίμακα από περίπου 10.000 τόνων ανά έτος (1990). Ο συγγενικός μονοαιθυλαιθέρας της κατεχόλης, η γουαϊθόλη, μετατρέπεται σε αιθυλοβανιλίνη, ένα συστατικό της σοκολάτας σε ζαχαροπλαστεία. Η 3-trans-ισοκαμφυλυλοκυκλοεξανόλη, που χρησιμοποιείται ευρέως ως υποκατάστατο του σανταλοξυλέλαιου, παρασκευάζεται από την κατεχόλη μέσω γουαϊακόλης και καμφοράς. Η πυπερονάλη, ένα ανθώδες άρωμα, παράγεται από το μεθυλενοδιαιθέρα κατεχολης, ακολουθούμενη από συμπύκνωση με γλυοξάλη και αποκαρβοξυλίωση.
Η κατεχόλη χρησιμοποιήθηκε ως ένας ασπρόμαυρος φωτογραφικός αναπτυκτής, αλλά, εκτός από μερικές ειδικού σκοπού εφαρμογές, η χρήση της είναι πια σε μεγάλο βαθμό απλά ιστορική. Φημολογείται ότι έχει χρησιμοποιηθεί για σύντομο χρονικό διάστημα από τον αναπτυκτή Eastman Kodak HC-110, και φημολογείται, ακόμη, ότι θα είναι ένα συστατικό του αναπτυκτή Tetenal Neofin. Αυτό είναι βασικό στοιχείο για τη  Finol από τη Moersch Photochemie, στη Γερμανία. Για τη σύγχρονη κατεχολική ανάπτυξη ήταν πρωτοπόρος ο αξιοσημείωτος φωτογράφος Sandy King. Το "PyroCat" είναι μια  δημοφιλής διατύπωση μεταξύ σύγχρονων φωτογράφων ασπρόμαρου φιλμ. Η εργασία του King ενέπνευσε την παραπέρα ανάπτυξη τέτοιας φωτογράφησης περαιτέρω στον 21ο αιώνα, από άλλους φωτογράφους, όπως ο Τζέι Ντε Φερ (Jay De Fehr) με Hypercat και Obsidian Acqua αναπτυκτές, και άλλους.
Εφαρμογές κατεχολικών παραγώγων
Ο κατεχολικός σκελετός παρουσιάζεται σε μια ποικιλία από φυσικά προϊόντα όπως οι ουρουσιόλες. Υπάρχουν φάρμακα (όπως το MDMA) που τις μιμούνται.
Πολλές θυγατρικές πυροκατεχίνες έχουν προταθεί για θεραπευτικές εφαρμογές:
Παραπομπές και σημειώσεις
Κατηγορία:C6 Κατηγορία:Φαινόλες
Ψυχοδραστική ουσία
δεξιά|μικρογραφία|300x300εσ|Μια ποικιλία ψυχοδραστικών ουσιών, συμπεριλαμβανομένων τόσο των [[Ναρκωτικό|ναρκωτικών όσο και των φαρμάκων : 1. κοκαϊνη
3. μεθυλφαινιδάτη (Ritalin) ]] Ψυχοδραστική ουσία, λέγεται και ψυχοτρόπος ουσία, είναι η ουσία η οποία επηρεάζει τις λειτουργίες του κεντρικού νευρικού συστήματος. Μπορεί να αναστείλει ή να διεγείρει τη μετάδοση της νευρικής ώσης, να μειώσει ή να αυξήσει την ευαισθησία των νευρικών απολήξεων στα περιφερικά νεύρα και να επηρεάσει διαφορετικούς τύπους υποδοχέων και συνάψεων. Έτσι, επηρεάζει τον τρόπο λειτουργίας του εγκεφάλου και προκαλεί αλλαγές στη διάθεση, στην επίγνωση, στις σκέψεις, στα συναισθήματα ή στη συμπεριφορά.
Ψυχοδραστικές ουσίες είναι ένας γενικός όρος που αναφέρεται τόσο στα ψυχοφάρμακα που χρησιμοποιούνται στην ψυχιατρική, όπως τα αντικαταθληπτικά, όσο και στις ναρκωτικές ουσίες, όπως τα ψυχοδιεγερτικά, τα παραισθησιογόνα, και τα οπιοειδή.
Ορισμένες κατηγορίες ψυχοδραστικών ουσιών, που έχουν θεραπευτική αξία, συνταγογραφούνται από γιατρούς και άλλους επαγγελματίες υγείας. Παραδείγματα περιλαμβάνουν αναισθητικά, αναλγητικά, αντισπασμωδικά και αντιπαρκινσονικά φάρμακα, καθώς και φάρμακα που χρησιμοποιούνται για τη θεραπεία νευροψυχιατρικών διαταραχών, όπως αντικαταθλιπτικά, αγχολυτικά, αντιψυχωσικά και διεγερτικά φάρμακα. Ορισμένες ψυχοδραστικές ουσίες μπορούν να χρησιμοποιηθούν στα προγράμματα αποτοξίνωσης και αποκατάστασης ατόμων που εξαρτώνται από ή είναι εθισμένα σε άλλες ψυχοδραστικές ουσίες.
Οι ψυχοδραστικές ουσίες συχνά επιφέρουν υποκειμενικές (αν και αυτές μπορεί να παρατηρηθούν και αντικειμενικά) αλλαγές στη συνείδηση ​​και στη διάθεση που ο χρήστης μπορεί να βρει ικανοποιητικές και ευχάριστες (π.χ. ευφορία ή αίσθηση χαλάρωσης) ή επωφελείς με αντικειμενικά παρατηρήσιμο ή μετρήσιμο τρόπο (π.χ. αυξημένη εγρήγορση). Η παρατεταμένη χρήση κάποιων ουσιών μπορεί να προκαλέσει σωματική ή ψυχολογική εξάρτηση ή και τα δύο, που σχετίζεται με σωματικές ή ψυχολογικο-συναισθηματικές καταστάσεις στέρησης αντίστοιχα. Η αποκατάσταση από τις ουσίες αυτές επιχειρεί να μειώσει τον εθισμό, μέσω ενός συνδυασμού ψυχοθεραπείας, ομάδων υποστήριξης και χρήσης άλλων ψυχοδραστικών ουσιών.
Κατηγοριοποίηση
Ανάλογα με την προέλευση, οι ψυχοδραστικές ουσίες διακρίνονται σε:
Η ταξινόμηση των ψυχοδραστικών ουσιών μπορεί να πραγματοποιηθεί σύμφωνα με τη χημική τους δομή, σύμφωνα με την επίδραση των επιπτώσεών τους στο ανθρώπινο νευρικό σύστημα, καθώς και σύμφωνα με τον μηχανισμό δράσης στο σώμα. Υπάρχουν επίσης συνδυασμένες ταξινομήσεις.
Τρόπος δράσης
μικρογραφία|300x300εσ|Αναπαράσταση ενός [[Νευρώνας|νευρώνα.]] μικρογραφία|300x300εσ|Απεικόνιση των κύριων στοιχείων της [[Νευροδιαβίβαση|νευροδιαβίβασης. Μια ψυχοδραστική ουσία, ανάλογα με τη μέθοδο δράσης της, μπορεί να επηρεάσει τη σύνθεση νευροδιαβιβαστών στον προσυναπτικό νευρώνα (τερματικό άξονα) ή να αποκλείσει τους υποδοχείς στον μετασυναπτικό νευρώνα (δενδρίτη).]] Οι ψυχοδραστικές ουσίες λειτουργούν επηρεάζοντας προσωρινά τη νευροχημεία ενός ατόμου, η οποία με τη σειρά της προκαλεί αλλαγές στη διάθεση, στη γνώση, στην αντίληψη και στη συμπεριφορά του. Υπάρχουν πολλοί τρόποι με τους οποίους οι ψυχοδραστικές ουσίες μπορούν να επηρεάσουν τον εγκέφαλο. Κάθε ουσία έχει μια συγκεκριμένη δράση σε έναν ή περισσότερους νευροδιαβιβαστές ή νευροϋποδοχείς στον εγκέφαλο.
Οι ουσίες που αυξάνουν τη δραστηριότητα σε συγκεκριμένα συστήματα νευροδιαβιβαστών ονομάζονται αγωνιστές. Δρουν αυξάνοντας τη σύνθεση ενός ή περισσότερων νευροδιαβιβαστών, μειώνουν την επαναπρόσληψή τους από τις συνάψεις ή μιμούνται τη δράση τους με απευθείας σύνδεση με τον μετασυναπτικό υποδοχέα. Οι ουσίες που μειώνουν τη δραστηριότητα των νευροδιαβιβαστών ονομάζονται ανταγωνιστές και λειτουργούν παρεμβαίνοντας στη σύνθεση ή αναστέλλοντας τους μετασυναπτικούς υποδοχείς, έτσι ώστε οι νευροδιαβιβαστές να μην μπορούν να συνδεθούν με αυτούς.
Η έκθεση σε μια ψυχοδραστική ουσία μπορεί να προκαλέσει αλλαγές στη δομή και στη λειτουργία των νευρώνων, καθώς το νευρικό σύστημα προσπαθεί να αποκαταστήσει την ομοιόσταση που διαταράσσεται από την παρουσία της ουσίας (βλ. επίσης, νευροπλαστικότητα). Η έκθεση σε ανταγωνιστές για έναν συγκεκριμένο νευροδιαβιβαστή μπορεί να αυξήσει τον αριθμό των υποδοχέων για αυτόν τον νευροδιαβιβαστή ή οι ίδιοι οι υποδοχείς μπορεί να ανταποκριθούν περισσότερο στους νευροδιαβιβαστές, κάτι που ονομάζεται ευαισθητοποίηση. Αντίθετα, η υπερδιέγερση των υποδοχέων για έναν συγκεκριμένο νευροδιαβιβαστή μπορεί να προκαλέσει μείωση τόσο στον αριθμό όσο και στην ευαισθησία αυτών των υποδοχέων, μια διαδικασία που ονομάζεται απευαισθητοποίηση ή ανοχή.
Η ευαισθητοποίηση και η απευαισθητοποίηση είναι πιο πιθανό να εμφανιστούν στη μακροχρόνια έκθεση, αν και μπορεί να εμφανιστούν μετά από μία μόνο έκθεση. Αυτές οι διαδικασίες πιστεύεται ότι παίζουν ρόλο στην εξάρτηση και στον εθισμό στις ουσίες. Έτσι, για παράδειγμα, η σωματική εξάρτηση από τα αντικαταθλιπτικά ή τα αγχολυτικά μπορεί να οδηγήσει σε χειρότερη κατάθλιψη ή άγχος, ως συμπτώματα στέρησης.
Τρόποι χορήγησης
Οι ιδιότητες του φαρμάκου και οι θεραπευτικοί στόχοι καθορίζουν τους τρόπους χορήγησης μιας ουσίας. Οι δύο βασικοί οδοί χορήγησης είναι η εντερική και η παρεντερική. Στην εντερική χορήγηση το φάρμακο μπορεί να χορηγηθεί από το στόμα, υπογλώσσια ή από τον ορθό. Στην παρεντερική χορήγηση, το φάρμακο χορηγείται ενδοαγγειακά (με ένεση σε φλέβα ή αρτηρία), ενδομυϊκά (με ένεση στον μυ) ή υποδόρια (π.χ. σε παροχή ινσουλίνης). Άλλοι οδοί χορήγησης είναι η εισπνοή, η ενδορρινική χορήγηση, η ενδορραχιαία/ενδοκοιλιακή (απευθείας στον ΕΝΥ), η τοπική (π.χ. κρέμα ή σταγόνες), και η διαδερμική (π.χ. έμπλαστρο).
Εθισμός και εξάρτηση
μικρογραφία|300x300εσ|Σύγκριση της αντιληπτής βλάβης για διάφορες ψυχοδραστικές ουσίες από μια δημοσκόπηση μεταξύ [[Ψυχίατρος|ψυχιάτρων, ειδικευμένων στη θεραπεία εθισμού. ]] Οι ψυχοδραστικές ουσίες συχνά συνδέονται με τον εθισμό ή την τοξικομανία. Η εξάρτηση μπορεί να χωριστεί σε δύο τύπους: ψυχολογική εξάρτηση, με την οποία ο χρήστης βιώνει αρνητικά ψυχολογικά ή συναισθηματικά συμπτώματα στέρησης (π.χ. κατάθλιψη) και σωματική εξάρτηση, με την οποία ο χρήστης πρέπει να χρησιμοποιήσει μια ουσία για να αποφύγει σωματικώς ενοχλητικά ή ακόμη και ιατρικώς επιβλαβή συμπτώματα στέρησης.
Πολλοί επαγγελματίες, ομάδες αυτοβοήθειας και επιχειρήσεις ειδικεύονται στην απεξάρτηση από τις ψυχοτρόπες ουσίες, με διάφορους βαθμούς επιτυχίας, και πολλοί γονείς προσπαθούν να επηρεάσουν τις ενέργειες και τις επιλογές των παιδιών τους σχετικά με τις ψυχοδραστικές ουσίες.
Οι κοινές μορφές αποκατάστασης περιλαμβάνουν ψυχοθεραπεία, ομάδες υποστήριξης και φαρμακοθεραπεία, η οποία χρησιμοποιεί ψυχοδραστικές ουσίες για να μειώσει την επιθυμία και τα φυσιολογικά συμπτώματα στέρησης ενώ ο χρήστης κάνει αποτοξίνωση. Η μεθαδόνη - ένα οπιοειδές -, είναι μια κοινή θεραπεία για τον εθισμό στην ηρωίνη, όπως και ένα άλλο οπιοειδές, η βουπρενορφίνη. Πρόσφατες έρευνες για τον εθισμό έχουν δείξει κάποια πολλά υποσχόμενα στοιχεία στη χρήση ψυχεδελικών ουσιών, όπως η ιμπογκαΐνη για τη θεραπεία εθισμού από τις ναρκωτικές ουσίες, αν και αυτό δεν έχει γίνει ακόμη μια ευρέως αποδεκτή πρακτική.
Παραπομπές
Κατηγορία:Ψυχοτρόπες ουσίες
Αγνή Β΄ του Κβέντλινμπουργκ
H Αγνή Β΄, γερμ. Agnes III, Äbtissin von Quedlinburg (1139 -21 Ιανουαρίου 1203) από τον Οίκο των Βέττιν ήταν κόρη του μαργράβου του Μάισσεν. Έγινε πριγκίπισσα-ηγουμένη του αββαείου του Κβέντλινγκμπουργκ.
Βιογραφία
Ήταν η έκτη κόρη του Κορράδου μαργράβου του Μάισσεν και της Λούιγκαρτ του Έλχινγκεν-Ράβενσταϊν της Σουαβίας. Γεννήθηκε στο Μάισσεν. Από τις αδελφές της η Όντα και η Μπέρτα έγιναν ηγούμενες στο αββαείο του Γκέρμπστετ.
Ήταν αξιόλογη προστάτης των τεχνών, ζωγράφος μικρογραφιών και χαράκτρια. Κατά την ηγουμενία της, οι μοναχές του αββαείου έφτιαξαν μεγάλα παραπετάσματα, που είναι απαραίτητα στη σπουδή της καλλιτεχνικής βιομηχανίας της εποχής. Επίσης έγραψε ένα με μικρογραφίες Βιβλίο για τη θεία υπηρεσία. Πάντως το πιο σπουδαίο αριστούργημά της ήταν η παραγωγή κρεμαστών στον τοίχο ταπισερί, ένα σύνολο των οποίο προοριζόταν για να σταλεί στον πάπα. Η ταπισερί αυτή είναι το καλύτερα διατηρημένο κομμάτι της υφαντουργικής Ρωμανικού ρυθμού.
Απεβίωσε στο Κβέντλινμπουργκ σε ηλικία 64 ετών.
Η Αγνή εμφανίζεται στο έργο της Τζούντι Σικάγο «Το Δείπνο» στο Δάπεδο της Κληρονομιάς στο σερβίτσιο της Ροσβίτα.
Παραπομπές
Κατηγορία:Οίκος των Βέττιν Κατηγορία:Ηγουμένες του Κέντλινμπεργκ
Νικόλαος Σκαμνάκης
Ο '''Νικόλαος Αθ. Σκαμνάκης''' (1865 - 1950) ήταν Έλληνας ιατρός και πολιτικός που διετέλεσε δήμαρχος Χανίων και βουλευτής της Κρητικής Πολιτείας.
Βιογραφικά στοιχεία
Γεννήθηκε το 1865 στα Χανιά και σπούδασε στην Ιατρική σχολή του Πανεπιστημίου Αθηνών.
Υπήρξε, επίσης, εκλεγμένος πληρεξούσιος της επαναστατικής Βουλής των Κρητών (βουλευτής της Κρητικής Πολιτείας) το 1911.
Πέθανε το 1950 στην Αλεξάνδρεια Αιγύπτου.
Παραπομπές
Κατηγορία:Δήμαρχοι Χανίων Κατηγορία:Βουλευτές της Κρητικής Πολιτείας Κατηγορία:Νομάρχες Ηρακλείου Κατηγορία:Νομάρχες Ρεθύμνου
Ραμούνας Καρμπαούσκις
Ο Ραμούνας Καρμπαούσκις (γεννημένος στις 5 Δεκεμβρίου 1969) είναι Λιθουανός επιχειρηματίας και πολιτικός.
Εκπαίδευση και επαγγελματική σταδιοδρομία
Γεννημένος στις 5 Δεκεμβρίου 1969 στο Ναϊσιάι, ο Καρμπαούσκις αποφοίτησε από το γυμνάσιο Γιούλιους Γιανόνις στο Σιαουλιάι το 1987. Την ίδια χρονιά, εγγράφηκε στη Σχολή Γεωπονίας της Λιθουανικής Ακαδημίας Γεωργίας, αποφοιτώντας το 1992.
Ως νέος, ο Καρμπαούσκις είχε ενεργό ενδιαφέρον για τα πούλια (ή ντάμα) και έγινε υποψήφιος για Master (πτυχίο προσόντων) στα διεθνή και ρωσικά πούλια. Κατά την περίοδο 1987-1988 ήταν μέλος της Εθνικής Ομάδας Νέων της Λιθουανίας στη ρωσική ντάμα.
Το 1993, ο Καρμπαούσκις ίδρυσε την εταιρεία Αγκροκοντσέρνας (Agrokoncernas), στην οποία ενεργούσε ως διευθύνων σύμβουλος. Τις επόμενες δύο δεκαετίες, η Agrokoncernas μεγάλωσε και έγινε ένας από τους μεγαλύτερους γεωργικούς ομίλους στη Λιθουανία, απασχολώντας περισσότερα από 800 άτομα. Ο Καρμπαούσκις διατήρησε την πλήρη ιδιοκτησία της εταιρείας, καθιστώντας τον έναν από τους πλουσιότερους ανθρώπους στη Λιθουανία.
Πολιτική καριέρα
Συμμετέχοντας στην πολιτική από τα μέσα της δεκαετίας του 1990, ο Καρμπαούσκις έχει εκλεγεί στο εθνικό κοινοβούλιο, το Σεϊμάς, σε τρεις περιπτώσεις.
Στις εκλογές του 1996, έθεσε υποψηφιότητα ως ανεξάρτητος και εξελέγη στο Έβδομο Σεϊμάς στην μονοεδρική εκλογική περιφέρεια του Σιαουλιάι (αγροτική) (45). Το 1998 εντάχθηκε στο Λιθουανικό Κόμμα Αγροτών (LVP) και έγινε πρόεδρος του. Το 1997 και το 2000 υπηρέτησε επίσης στο συμβούλιο του δήμου της περιοχής Σιαουλιάι.
Στις εκλογές του 2000 ο Καρμπαούσκις επανεξελέγη στη μονοεδρική του εκλογική περιφέρεια, εκπροσωπώντας το LVP. Στο Όγδοο Σεϊμάς, υπηρέτησε ως αντιπρόεδρος μεταξύ 2000 και 2001.
Από το 2009, ο Καρμπαούσκις είναι Πρόεδρος της Λιθουανικής Αγροτικής Λαϊκής Ένωσης, που μετονομάστηκε σε Λιθουανική Ένωση Αγροτών και Πρασίνων το 2012. Το κόμμα κέρδισε τις κοινοβουλευτικές εκλογές του 2016 στη Λιθουανία. Ο ίδιος ο Καρμπαούσκις κέρδισε μια έδρα στο κοινοβούλιο στη μονοεδρική περιφέρεια του Σιλαϊνιάι (στο Κάουνας).
Φιλανθρωπία και κοινωνική δέσμευση
Ο Καρμπαούσκις εγκαινίασε το οικογενειακό φεστιβάλ Naisiai (ένα υπαίθριο φεστιβάλ καλοκαιρινής ψυχαγωγίας χωρίς αλκοόλ). Είναι επίσης συγγραφέας και παραγωγός της τηλεοπτικής σειράς The Summer of Naisiai ( λιθουανικά : Naisių vasara), βασισμένη σε ιστορίες από το χωριό Ναϊσιάι όπου γεννήθηκε ο Καρμπαούσκις.
Το 2013, ο Καρμπαούσκις συνίδρυσε τη φιλανθρωπική οργάνωση Ας Μορφώσουμε τα Παιδιά (Λιθουανικά: Švieskime vaikus), σε συνεργασία με τον Λιθουανό τραγουδιστή και παραγωγό Άντριους Μαμοντόβας.
Ο Καρμπαούσκις είναι Πρόεδρος της Λιθουανικής Ομοσπονδίας Ντάμας από το 2006 και Αντιπρόεδρος του Συνδέσμου Λιθουανίας Ζεμαϊτούκας (μια ιστορική ράτσα αλόγων από τη Λιθουανία) από το 2009.
Καταγγελίες για παράνομες επιχειρηματικές πρακτικές
Μια έρευνα μέσων ενημέρωσης για την εταιρεία Agrokoncernas του Ραμούνας Καρμπαούσκις αποκάλυψε ότι ο Καρμπαούσκις και η οικογένειά του χρησιμοποιούν εταιρείες κέλυφος, για να παρακάμψουν έναν αντιμονοπωλιακό ρυθμιστικό περιορισμό σχετικά με το πόση γη μπορεί να κατέχει μια οντότητα. Επιπλέον, υποστηρίζεται ότι η Agrokoncernas το εκμεταλλεύτηκε, για να λάβει πρόσθετη χρηματοδότηση από την ΕΕ.
Η έρευνα δείχνει επίσης ότι ο Καρμπαούσκις χρησιμοποίησε τα οικονομικά της εταιρείας, για να χτίσει την προσωπική του κατοικία (αντί να παίρνει μερίσματα από την εταιρεία του, για τα οποία θα έπρεπε να πληρώσει φόρους).
Προσωπική ζωή
Ο Καρμπαούσκις είναι παντρεμένος και έχει δύο γιους, τον Γιουστίνας και τον Μάντας, με τη σύζυγό του Λίνα. Ο αδερφός του, Μιντάουγκας Καρμπαούσκις είναι σκηνοθέτης στο θέατρο Μαγιακόφσκι της Μόσχας.
Ο Καρμπαούσκις έχει χωρίσει από την πρώτη του σύζυγο Γιούρατε.
Παραπομπές
Κατηγορία:Λιθουανοί πολιτικοί Κατηγορία:Σελίδες με μη επιθεωρημένες μεταφράσεις
Αστρινό Ηρακλείου
Το Αστρινό είναι οικισμός της κοινότητας Δαμάστας, της δημοτικής ενότητας (τέως δήμου) Τυλίσου, του δήμου Μαλεβιζίου, της περιφερειακής ενότητας (τέως νομού) Ηρακλείου, στην περιφέρεια Κρήτης, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Μαλεβιζίου του νομού Ηρακλείου, στο γεωγραφικό διαμέρισμα Κρήτης.
Γεωγραφία
Το Αστρινό είναι ορεινός οικισμός στο δυτικό τμήμα του νομού Ηρακλείου. Βρίσκεται δίπλα στα όρια με τον νομό Ρεθύμνης, πάνω στην παλαιά εθνική οδό Ρεθύμνου-Ηρακλείου (ΕΟ 90) και δυτικά της Δαμάστας, σε μέσο σταθμικό υψόμετρο 310. Απέχει 35 χλμ. περίπου Δ. του Ηρακλείου.
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1981 και προσαρτήθηκε στην κοινότητα Δαμάστας του νομού Ηρακλείου. Με το ΦΕΚ 244Α - 04/12/1997 αποσπάστηκε από την κοινότητα Δαμάστας και προσαρτήθηκε στον δήμο Τυλίσου. Με το ΦΕΚ 87Α - 07/06/2010 αποσπάστηκε από τον δήμο Τυλίσου και προσαρτήθηκε στον δήμο Μαλεβιζίου.
Μουτεσελίμης
Ο μουτεσελίμης ήταν οθωμανικός κυβερνητικός τίτλος που καταλάμβανε διάφορες θέσεις εντός της οθωμανικής ιεραρχίας, ανάλογα με το πλαίσιο. Ο συγκεκριμένος τίτλος χρησιμοποιήθηκε κυρίως για πολιτικούς διοικητές μεμονωμένων πόλεων, οι οποίοι διαχειρίζονταν τη συλλογή φόρων και ήταν επιφορτισμένοι με τη διατήρηση της δημόσιας τάξης. Προκειμένου να μειωθούν οι συγκρούσεις μεταξύ των μουτεσελίμηδων, σε ορισμένες περιπτώσεις ένας μουτεσελίμης διοριζόταν από τον σαντζάκμπεη ως υποκυβερνήτης για το σύνολο του σαντζακίου.
Παραπομπές
Κατηγορία:Στρατιωτικοί βαθμοί της Οθωμανικής Αυτοκρατορίας Κατηγορία:Αξιωματούχοι της Οθωμανικής Αυτοκρατορίας Κατηγορία:Φορολογία στην Οθωμανική Αυτοκρατορία
Κάρμεν Σάρα
Κάρμεν Σαραί Γκαρσία Σάενζ (Ισπανικά; Carmen Sarahí) είναι τραγουδίστρια, ηθοποιός και χορευτής του Μεξικού.
Βιογραφία
Η Κάρμεν Σάρα γεννήθηκε στο Νουέβο Λαρέντο, Ταμαουλίπας. Είναι πτυχιούχος του Κέντρου Εκπαίδευσης Τέχνης Televisa Έχει συμμετάσχει σε σαπουνόπερες όπως Rubí, Rebelde, Mujer de madera, Palabra de mujer, ούτε μαζί σας ούτε χωρίς εσάς, El Juramento (Telemundo), και σε προγράμματα όπως SOS: Sexo y otros secretas, Όπως λέει η παροιμία, La rosa de Guadalupe και Decadas, όπου ήταν μέλος του μουσικού συγκροτήματος Decadance. Ήταν μέλος της ομάδας Guzmán στο πρόγραμμα La Voz ... México όπου συμμετείχε στην τρίτη σεζόν, φτάνοντας στα νοκ άουτ όπου ηττήθηκε από την Καρολίνα Ρος.
Η καριέρα της έχει αναπτυχθεί κυρίως στο μουσικό θέατρο όπου έχει συμμετάσχει στο καστ του nAnita la Huerfanita¨ με την Ντάνα Πάολα, τη Selena el Musical, τη La Fábrica de Santa, τη νέα novicia rebelde (μουσική) στο ρόλο της Liesl, Προσωπικές διαφημίσεις οι δημιουργοί του Friends, Mentiras: το μιούζικαλ στο ρόλο των Lupita, I Love Romeo και Julieta από τον Μανόλο Κάρο αντικαθιστώντας την Έιζα Γκονζάλες ως Τζουλιέτα, "Cats" στην έκδοση 2013 και "Δεν μπορώ να σηκωθώ σήμερα" στο χαρακτήρες της Μαρίας, της Άννας και της Μαλένας.
Είχε επίσης τον πρωταγωνιστικό ρόλο (Έλσα) στην ταινία κινουμένων σχεδίων Disney, Ψυχρά κι Ανάποδα ενεργούσε με τη φωνή της, όπου η ταινία στη Λατινική Αμερική είχε επιτυχία.
Η Κάρμεν Σάρα εκπροσωπείται από τον Pablo Ahumada για την Epik Talent Industry.
2009: Μεγάλη ευκαιρία
Το 2009 ήταν μέρος του καστ του μιούζικαλ La novicia rebelde στον νεανικό πρωταγωνιστικό χαρακτήρα της Liesl, μαζί με ηθοποιούς όπως η Μεξικανή νικήτρια στο Μπροντγουέι Μπιάνκα Μαροκίν, ο Λίσαρντο, η Ολίβια Μπούσιο και ο Νταρίο Ριπόλ μεταξύ άλλων. Μετά από 100 παραστάσεις, η Κίκα Έδγαρ ανέλαβε τον πρωταγωνιστικό ρόλο και είχε έως και 300 παραστάσεις.
Το 2011 έρχεται και πάλι η ευκαιρία να γίνει τηλεόραση στο μουσικό πρόγραμμα Δεκαετίες, που παράγεται από τον Τζιόρτζιο Αρεσού, που είναι μέρος του μουσικού ομίλου decadance ο ίδιος. Επίσης εκείνη τη χρονιά ασχολήθηκε με τον κόσμο της μεταγλώττισης, προσκλήθηκε να κάνει κάστινγκ για μια νέα σειρά disney channel (Λατινική Αμερική) με το να ονομάσει τη σκηνοθέτιδα Γκάμπυ Κάρντενας, The Garden of Clarilu, και να μείνει με τον χαρακτήρα της Λολί τη λιβελούλα.
Το 2012 επέστρεψε για να συνεργαστεί με τον Μέριτ στο Fix You, φιναλίστ στο διαγωνισμό Unam. Την ίδια χρονιά εντάχθηκε στο ανεπιτυχές μουσικό έργο I Love Romeo y Julieta του Μανόλο Κάρο, βασισμένο στο έργο του Ουίλιαμ Σαίξπηρ, που κατσουφιάζει την ηθοποιό Έιζα Γκονζάλες στο ρόλο του τίτλου. Το ντοκιμαντέρ του Oscar Uriel και του Rodrigo Mendoza Η υπέροχη και αξιολύπητη ιστορία ενός Μοντάζ που ονομάζεται I Love Romeo y Julieta, το οποίο αφηγείται τη διαδικασία των προβών και την πρεμιέρα του έργου, παρουσιάστηκε στο FICG.
Στη συνέχεια, μια σύντομη εξάμηνη σεζόν πριν στο επιτυχημένο μιούζικαλ με μουσική από τη δεκαετία του '80 Lies: το μιούζικαλ στο χαρακτήρα της γραμματέςα Λουπίτα.
Κατηγορία:Μεξικανοί ηθοποιοί
Ραμόν Ρίβας
Έπαιξε επίσης διεθνώς, σε Ισπανία, Ελλάδα και Ιταλία. Ο Ρίβας ήταν επίσης μέλος της εθνικής ομάδας καλαθοσφαίρισης του Πουέρτο Ρίκο για αρκετά χρόνια. Εκπροσώπησε το Πουέρτο Ρίκο στις ακόλουθες διοργανώσεις: Παγκόσμιο Πρωτάθλημα FIBA 1986, στη Μάλαγα της Ισπανίας, Ολυμπιακοί Αγώνες του 1988 στη Σεούλ της Νότιας Κορέας, Παγκόσμιο Πρωτάθλημα FIBA 1990, στο Μπουένος Άιρες της Αργεντινής,  Ολυμπιακοί Αγώνες του 1992, στη Βαρκελώνη, Ισπανία και Θερινοί Ολυμπιακούς Αγώνες του 1996, στην Ατλάντα, στις Ηνωμένες Πολιτείες.